
Anexa la H.C.L. nr. 72/28.04.2026
REGULAMENT

privind  stabilirea și acordarea unor forme de sprijin financiar de la bugetul local al orașului Techirghiol pentru unitățile de cult aparținând cultelor religioase recunoscute din România, aflate pe raza administrativ-teritorială a orașului Techirghiol

CAPITOLUL I – DISPOZIȚII GENERALE

Art. 1 – Obiectul regulamentului

Prezentul regulament stabilește cadrul legal, principiile, condițiile, criteriile și procedura de acordare a sprijinului financiar de la bugetul local al orașului Techirghiol pentru unitățile de cult.

Art. 2 – Scopul finanțării

Sprijinul financiar se acordă în vederea:


•
conservării și întreținerii patrimoniului religios;


•
executării lucrărilor de construcții, reparații, consolidări;


•
susținerii activităților social-filantropice;


•
promovării valorilor spirituale și culturale locale.

Art. 3 - Reglementările legale pe baza cărora a fost elaborat acest Regulament sunt: 
1) Legea nr. 273/2006 privind finanţele publice locale, cu modificările şi completările ulterioare; 2) Legea nr. 227/2015 privind Codul fiscal, cu modificările şi completările ulterioare; 
3) O.G. nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, republicată, cu modificările şi completările ulterioare; 
4) H.G. nr. 1470/2002 privind aprobarea Normelor metodologice pentru aplicarea prevederilor O.G. nr. 82/2001 , republicată , cu modificările şi completările ulterioare; 
5) Ordinul Secretarului de Stat pentru Culte nr. 26/2001-01-14. 
6) Legea nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general.
CAPITOLUL II – BENEFICIARI

Art. 4 -  În înţelesul prezentului Regulament, termenii şi expresiile de mai jos au următoarea semnificaţie: 
a) cultele recunoscute - persoane juridice de utilitate publică care se organizează şi funcţionează în baza prevederilor constituţionale şi ale Legii nr. 489/2006 privind libertatea religioasă şi regimul general al cultelor; 
b) unitate de cult - se înfiinţează şi se organizează de către culte, în mod autonom, potrivit propriilor statute, regulamente şi coduri canonice, conform ait. 14 din Legea nr. 489/2006; 
c) lăcaş de cult - imobil în care se oficiază servicii religioase sau care deserveşte acestui scop, respectiv: biserică, templu, casă de rugăciune, moschee, geamie, sinagogă , casă de adunare, capelă, ansamblu monahal, clopotniţă, arhondaric, trapeză, paraclis, chilie şi alte clădiri şi dependinţe asimilate acestora; 
d) sprijin financiar - sume alocate de la bugetul local al orașului Techirghiol, pentru unităţile de cult apaiţinând cultelor religioase recunoscute din România, situate pe raza teritorial-administrativă a orașului Techirghiol, județul Constanța; 
e) solicitant - unitatea de cult aparţinând cultelor religioase recunoscute din România, situate pe raza teritorial-administrativă a orașului Techirghiol, județul Constanța, care depune documentaţia pentru a obţine sprijin financiar; 
f) beneficiar - unitatea de cult aparţinând cultelor religioase recunoscute din România, situată pe raza teritorial-administrativă a orașului Techirghiol, județul Constanța căreia i s-a aprobat sprijinul financiar. 
CAPITOLUL III – DOMENII FINANȚATE

Art. 5 – Activități eligibile

Sprijinul financiar se poate acorda pentru completarea fondurilor proprii ale unităţilor de cult destinate: 
a) întreţinerii şi funcţionării unităţilor de cult fără venituri sau cu venituri mici şi a aşezămintelor de asistenţă socială şi medicală; 
b) proiectării, construirii şi reparării lăcaşurilor de cult, în condiţiile aprobării documentaţiilor tehnico-economice potrivit reglementărilor în vigoare; 
c) conservării şi întreţinerii bunurilor aparținând cultelor religioase care fac parte din patrimoniul cultural naţional mobil; 

d) desfăşurării unor activităţi de asistenţă socială şi medicală ale unităţilor de cult; 
e) amenajării şi întreţinerii muzeelor şi a colecţiilor muzeale deţinute sau pe care le administrează; 
f) proiectării, construirii, amenajării şi reparării clădirilor având destinaţia de aşezăminte de asistenţă socială şi medicală ale unităţilor de cult; 
g) proiectării, construirii şi reparării sediilor administrative ale eparhiilor, protopopiatelor, parohiilor sau ale centrelor de cult, a cimitirelor, precum şi a sediilor unităţilor de învăţământ proprietate a cultelor recunoscute; 
h) proiectării, construirii, amenajării şi reparării clădirilor având destinaţia de locuinţe de serviciu ale personalului clerical; 
i) achiziţiei de mijloace fixe potrivit listei de investiţii necesare dotării lăcaşurilor de cult, aşezămintelor sociale şi medicale, instituţiilor media şi muzeelor cultelor religioase; 
j) realizării de producţii audio-video despre activităţile cultelor religioase. 
CAPITOLUL IV – PRINCIPII

Art. 6 – Principii de acordare

Finanțarea se acordă pe baza următoarelor principii:


•
legalitate;


•
transparență;


•
nediscriminare;


•
eficiență;


•
responsabilitate în utilizarea fondurilor publice.

CAPITOLUL V – PROCEDURA DE FINANȚARE

Art. 7 -  (1) Sprijinul financiar alocat de la bugetul Consiliului Local al orașului Techirghiol, județul Constanța se acordă pe baza următoarelor documente: 
a) cerere-tip; 
b) devizul de lucrări pentru construcţii şi reparaţii, întocmit potrivit reglementărilor în vigoare, pentru lucrările rămase de executat, datat pe anul în curs, însuşit de executant sau de proiectant şi beneficiar şi vizat de diriginţii de şantier; 
c) copie de pe autorizaţia de construire, eliberată potrivit Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare; 
d) în cazul monumentelor istorice şi al bunurilor din patrimoniul cultural naţional, se va prezenta şi o copie a avizului eliberat de instituţiile specializate în domeniul patrimoniului cultural naţional, potrivit legislaţiei în vigoare privind restaurarea şi conservarea monumentelor istorice şi a bunurilor din patrimoniul cultural naţional ; 
e) în cazul lucrărilor de pictură a lăcaşurilor de cult aparţinând Bisericii Ortodoxe Române, se va prezenta şi copia avizului eliberat de către Comisia pentru pictură bisericească ; 
f) în cazul solicitărilor privind asistenţa socială, se va depune proiectul acţiunii respective, inclusiv devizul aferent; 
g) pentru celelalte necesităţi ale unităţilor de cult, cererea de sprijin financiar va fi însoţită de documente specifice tipului de activitate în care se încadrează solicitarea; 
h) avizul cultului sau al unităţii centrale de cult, pe anul în curs, pentru obţinerea sprijinului financiar de la Secretariatul de Stat pentru Culte; 
i) copia certificatului de înregistrare fiscală; 
j) copia unui extras de cont bancar al unităţii de cult solicitante, eliberat cu maximum 60 de zile înainte de data solicitării de sprijin financiar;
 k) documente care să ateste dreptul de a desfăşura activităţi sociale sau medicale, după caz; 
l) declaraţie pe propria răspundere a solicitantului că va folosi sprijinul financiar solicitat exclusiv pentru realizarea lucrărilor menţionate în documentaţia ataşată cererii-tip; 

m) extras de carte funciară emis în anul în care este formulată solicitarea de sprijin financiar, eliberat cu maximum 30 de zile înainte de data depunerii acesteia, care să ateste proprietatea sau concesiunea pe cel puţin 15 ani a cultelor religioase recunoscute asupra imobilelor în care se desfăşoară activităţi sociale, medicale sau de învăţământ; 
n) fotografii color care să ateste stadiul existent al obiectivului ce impune executarea de lucrări pentru care se solicită sprijin financiar, datate şi însuşite de beneficiar; 
o) în cazul achiziţionării imobilelor prevăzute la art. 3 alin. (1) lit. h) din Anexa la H.G. nr. 1470/2002, cu modificările şi completările ulterioare, se va depune antecontractul de vânzare-cumpărare şi extrasul de carte funciară prin care se atestă faptul că imobilul care se va achiziţiona nu este grevat de sarcini; 
p) contractul de vânzare, contractul de credit, contractul de ipotecă, extrasul de carte funciară şi adeverinţa emisă de bancă de certificare a soldului rămas de achitat la data întocmirii documentaţiei pentru acordarea sprijinului financiar, în cazul imobilelor achiziţionate, prin credit bancar, în termen de 24 de luni de la data depunerii cererii de finanţare de către unităţile centrale de cult; 
q) proiectul de producţie, în cazul solicitărilor privind realizarea de producţii audio-video despre activităţile cultelor religioase. 
(2) Documentaţiile incomplete vor putea fi completate în termen de maximum 90 de zile de la data înregistrării cererii; în caz contrar, acestea nu vor fi propuse pentru alocarea fondurilor solicitate. 
(3) Pentru lucrările propuse în devizul ce însoţeşte documentaţia necompletată în termenul prevăzut la alin. (2), unitatea de cult/unitatea centrală de cult va putea depune o nouă cerere de alocare a unui sprijin financiar numai în anul calendaristic următor. 
( 4) Pentru evaluarea documentaţiei depuse în vederea acordării sprijinului financiar se constituie o comisie de analiză, denumită în continuare Comisie, cu persoane din cadrul aparatului de specialitate al primarului, care va avea următoarea componenţă: 
(1) Preşedinte: Florin ZISU - Viceprimar. 

(2) Membru: Dorel APOSTOL – Inspector Situații de Urgență. 

(3) Secretar: Ana Maria DINU – Inspector de specialitate Cultură.

(5) Evidenţa solicitărilor de sprijin financiar va fi ţinută de către secretarul Comisiei într-un registru. Secretarul comisiei va asigura convocarea şi prezenţa membrilor comisiei.
 (6) Documentele mai sus menţionate sunt analizate de Comisia întrunită în sedinţă, în cel mult 5 zile lucrătoare de la data înregistrării cererii. După verificarea solicitărilor, Comisia întocmeşte un proces-verbal conţinând propunerile de acordare/neacordare a sprijinului financiar care se înaintează primarului unității-adminitrativ teritoriale a orașului Techirghiol. 
(7) Comisia întocmeşte documentele pentru aprobarea sprijinului financiar, în vederea iniţierii de către Primarul unității-adminitrativ teritoriale a orașului Techirghiol a proiectului de hotărâre supus dezbaterii Consiliului Local Techirghiol. 
(8) Documentaţia va fi întocmită în limba română şi se depune la registratura Primăriei orașului Techirghiol.
 CAPITOLUL VI – ACORDAREA SPRIJINULUI FINANCIAR

Art. 8. Acordarea sprijinului financiar pentru unităţile de cult, se face în limita sumelor prevăzute anual în bugetul local cu această destinaţie, prin hotărâre a Consiliului Local al Orașului Techirghiol, cu încheierea unui Contract privind acordarea sprijinului financiar între autoritatea publică locală – orașul Techirghiol şi unitatea de cult beneficiară. 

Art. 9. Nu sunt propuse spre aprobarea Consiliului Local Techirghiol cererile de sprijin financiar aflate în una din unnătoarele situaţii: 

- Dosarul de solicitare a sprijinului financiar este incomplet. 

- Solicitanţii nu au decontat, din motive imputabile lor, sumele alocate de la bugetul local al Orașului Techirghiol, în anul anterior depunerii cererii de sprijin financiar. 

Art. 10. Contractul privind acordarea sprijinului financiar se încheie în termen de 30 de zile de la data adoptării hotărârii prin care a fost alocat sprijinul financiar de către Consiliul local al Orașului Techirghiol. 

Art. 11. Plata sumelor alocate ca sprijin financiar se face într-o singură tranşă, prin virare integrală sau virări alonate, în funcţie de execuţia bugetară. 
Transmiterea dosarului cu documente justificative ale sprijinului financiar primit de unităţile de cult aparţinând cultelor religioase recunoscute din România şi verificarea acestuia. 
Art. 12. Dosarul cu documente justificative va fi transmis până cel mai târziu la data de 31 decembrie a fiecărui an. În cazul primirii sprijinului financiar în cursul trimestrului IV, justificarea se va face în cel mult 180 zile de la primirea acestuia (dosarul cu documente justificative, inclusiv facturi emise şi plătite în acest interval). Documentele justificative vor fi obligatoriu însoţite de Procesul-Verbal de Recepţie a lucrărilor pentru care s-a aprobat sprijinul financiar. La recepţia lucrărilor şi la întocmirea Procesului-Verbal va participa un reprezentant din cadrul aparatului de specialitate al primarului orasului Techirghiol, în calitate de invitat. 

CAPITOLUL VII – UTILIZAREA ȘI JUSTIFICAREA

Art. 13 – Utilizarea fondurilor

Fondurile se utilizează exclusiv pentru scopul aprobat.

Art. 14. Dosarul cu documente justificative va cuprinde: 

- Adresă de înaintare a documentelor justificative pentru sprijinul financiar acordat; 

- Raport de justificare pentru sumele primite ca sprijin financiar de la bugetul local al Orașului Techirghiol; 

- Centralizator cu documentele justificative a sprijinului financiar acordat; 

- Proces-Verbal de Recepţie la terminarea lucrărilor ; 

- copia extraselor de cont bancar prin care se face dovada primirii banilor sau chitanţa de înregistrare în evidenţa contabilă a unităţii de cult beneficiare a sprijinului financiar alocat; 

- facturi fiscale (în conformitate cu Legea nr. 227/2015 privind Codul Fiscal, cu modificările şi completările ulterioare, facturile vor fi emise în sistemul RO e-factura), însoţite de dispoziţii de 

plată, ordine de plată, chitanţe, bonuri de casă, extrase privind viramentele bancare, după caz; ordinele de plată vor fi însoţite de extrase de cont în care vor fi evidenţiate viramentele bancare; 
- situaţii de lucrări, contracte, acte adiţionale, anexe contract/contracte, note privind stadiul lucrărilor, vizate de diriginţii de specialitate, aferente facturilor; de asemenea, vor fi ataşate şi copii după devizele depuse la dosarul de solicitare a sprijinului financiar. 
- fotografii care să ateste stadiul actual al lucrărilor, datate, ştampilate şi semnate de preotul paroh.
CAPITOLUL VIII – CONTRACTAREA ȘI PLATA
Art. 15 – Contract de finanțare
(1) Finanțarea se acordă în baza unui contract încheiat între UAT Techirghiol și unitatea de cult.

(2) Contractul va prevedea:


•
obiectul finanțării;


•
valoarea;


•
termenele;


•
obligațiile părților.

Art. 16 – Plata

(1) Plata se poate realiza:


•
în tranșe;


•
integral, în funcție de proiect.

(2) Plata este condiționată de prezentarea documentelor justificative.

CAPITOLUL IX – CONTROL

Art. 17 - La întocmirea deconturilor justificative pentru sprijinul financiar acordat de la Bugetul local al orașului Techirghiol se vor avea în vedere şi următoarele : 

1. toate documentele justificative, prezentate în copii xerox, vor purta menţiunea «conform cu originalul» şi vor fi certificate prin semnătura beneficiarului ajutorului financiar; 

2. nu se vor admite la justificare documente care conţin achiziţii de materiale sau servicii, altele decât cele pentru care a fost acordat sprijinul financiar, care nu sunt cuprinse în devizul înaintat pentru obţinerea sprijinului financiar; 

3. documentele justificative trebuie să fie lizibile şi să nu prezinte ştersături; nu se admit documente trimise prin fax; 

4. facturile fiscale vor fi însoţite de dispoziţii de plată , ordine de plată, chitanţe , bonuri de casă, extrase privind viramente bancare, după caz; 

5. chitanţele de mână prin care se atestă anumite plăţi - pentru pictură şi procurări de materiale de la partiulari - trebuie să cuprindă în mod obligatoriu numele şi prenumele vânzătorului, în clar. 

6. actele justificative vor cuprinde în mod obligatoriu copia extrasului de cont bancar prin care se face dovada primirii banilor sau chitanţa de înregistrare în evidenţa contabilă a unităţii de cult beneficiare a sprijinului financiar alocat; 

7. pentru lucrările de pictură bisericească se vor trimite o copie a documentului de plată şi o copie a ordinului de plată prin care s-au virat impozitul pe venit, contribuţiile individuale de asigurări sociale, asigurări sociale de sănătate şi asigurări de şomaj, conform legii, în cazul în care lucrările de pictură sunt executate ca activitate dependentă, de un pictor angajat de unitatea de cult, prin contract de prestări de servicii încheiat în baza Codului civil. Pentru lucrările de pictură de restaurare bisericească executate de către o persoană fizică autorizată se vor trimite documentele justificative prevăzute la punctul 5; 

8. facturile aferente executării lucrărilor de construcţie, reparaţie, pictură vor fi însoţite, după caz, de situaţii de lucrări, contracte, acte adiţionale, anexe contract/contracte, note privind stadiul lucrărilor, vizate de diriginţii de specialitate; 

9. facturile de avans vor fi însoţite de facturi de regularizare a avansului; 
10. actele justificative vor fi însoţite de fotografii care atestă stadiul lucrărilor executate, la data justificării . 
Art. 18 -  (1) Nu se admit la justificare facturi emise sau plătite înainte de primirea sprijinului financiar. Unităţile de cult care nu justifică sprijinul financiar sunt obligate să restituie sumele rămase nejustificate în maximum 30 de zile de la expirarea termenului de justificare. 

(2) Sumele alocate ca sprijin financiar vor fi transmise direct solicitantului, integral ori eşalonat, cu infonnarea unităţii centrale de cult sau vor fi transmise direct unităţii cenh·ale de cult, după caz. 

(3) Pentru acordarea tranşei a doua şi a următoarelor tranşe este obligatorie justificarea sumei primite anterior. 

(4) În cazul în care sumele alocate se transmit unităţii centrale de cult pentru a fi transmise solicitantului, unitatea centrală de cult are obligaţia ca în termen de 5 zile lucrătoare de la data intrarii în cont să transmită solicitantului suma alocată . 
CAPITOLUL X – DISPOZIȚII FINALE

Art. 19 - Regulamentul se aprobă prin hotărâre a Consiliului Local Techirghiol.

Art. 20 - Primarul și compartimentele de specialitate vor duce la îndeplinire prevederile.

Art. 21 – Următoarele anexe fac parte integrantă din prezentul Regulament.
ANEXA NR. 1 – GRILĂ DE EVALUARE

Nr. crt. | Criteriu | Punctaj maxim | Punctaj acordat

1 | Urgenta lucrarilor | 20 |

2 | Impact social (numar beneficiari, activitati sociale) | 20 |

3 | Importanta obiectivului (patrimoniu, relevanta locala) | 20 |

4 | Cofinantare asigurata de unitatea de cult | 20 |

5 | Stadiul lucrarilor / necesitatea interventiei | 20 |

TOTAL |  | 100 |

ANEXA NR.2
CERERE 

a Regulament pentru acordarea sprijinului financiar conform Ordonanţei Guvernului nr. 82/2001, cu modificările şi completările ulterioare şi Hotărârii Guvernului nr. 1470/2002, cu modificările şi completările ulterioare

Unitatea de cult solicitantă : __________________________________________________

Cultul/Eparhia: __________________________________________________________

Adresa completă a unităţii de cult solicitante: _____________________________________

Adresa completă a obiectivului pentru care se solicită sprijin financiar (în cazul în care diferă de adresa unităţii de cult): __________________________________________________________

Hramul (dacă este cazul): 
Codul de Înregistrare Fiscală al unităţii de cult: 
Numele şi prenumele reprezentantului unităţii de cult: 
Funcţia: ......................................; 
Telefonul: ...................................., 
E-mail: _________________________________________
Contul bancar deschis la: ____________________________________________________
Sucursala: _____________,
Codul IBAN: _____________________________________________________

Obiectul cererii: _____________________________________________

Motivarea cererii: _______________________________________________

Numărul şi data autorizaţiei de construire: ________________________________; 
Data încetării valabilităţii__________________ 
Codul monumentului istoric (dacă este cazul):__________________________________________ Avizul de specialitate pentru monumentele istorice (dacă este cazul):__________________________
Numărul şi data avizului Comisiei de Pictură Bisericească (dacă este cazul):___________________

Data începerii lucrărilor:__________________________________________________

Stadiul lucrărilor :_______________________________________________________________

Valoarea devizului lucrărilor rămase de executat:_____________________________________ 

Semnătura şi ştampila solicitantului

ANEXE: 

· Avizul unităţii centrale de cult 

· Declaraţia tip pe propria răspundere 

· Autorizaţia de construire (dacă este cazul)

· Avizul de specialitate pentru monumentele istorice (dacă este cazul)
· Avizul Comisiei de Pictură Bisericească ( dacă este cazul)

· Devizul pe anul în curs al lucrărilor rămase de executat

·  Atestatul privind activităţil e sociale ( că este cazul

· Certificatul de Înregistrare fiscal

· Extrasul de cont bancar

· Documente care atestă proprietatea asupra imobilelor în care se sfăşoară activităţi sociale, medicale sau de învăţământ teologic

· Fotografii cu stadiul actual al lucrărilor
PREȘEDINTE DE ȘEDINȚĂ, 

Dănuț-DumitruPUCICHI
CONTRASEMNEAZĂ PENTRU LEGALITATE: 
SECRETARUL GENERAL AL ORAȘULUI TECHIRGHIOL, 
Niculina PAROŞANU

